Մանուկների կոտորած (նկար)

«Մանուկների կոտորած» (, ), ֆլամանդացի գեղանկարիչ և գծանկարիչ Պիտեր Բրեյգել Ավագի նկարներից։ Հեղինակն այս աշխատանքը կատարել է 1565 -ից 1567 թվականներն ընկած ժամանակահատվածում։ Բրեյգելն այս նկարը յուղաներկով վրձնել է Բրյուսելում՝ փայտի վրա, որի չափերն են՝ 109,2 × 158,1 սմ։ «Մանուկների կոտորած» ստեղծագործությունն այսօր պահպանվում և ցուցադրվում է Թագավորական հավաքածուում (Հեմփթոն Քորթ, Միացյալ Թագավորություն)։

Նկարի սյուժեում ընկած է աստվածաշնչյան մի դրվագ, որի մասին խոսվում է Ավետարան ըստ Մատթեոսի (2:16) գրքում՝ Նոր Կտակարանում։

Ստեղծման պատմություն 
«Մանուկների կոտորած» ստեղծագործությունը Բրեյգել Ավագը վրձնել է 1565 -ից 1567 թվականներն ընկած ժամանակահատվածում՝ կատարման նոր յուրաձևությամբ։ Նկարիչը յուղաներկը վրձնում է մեկ բազմակերպար կոմպոզիցիայով՝ հեռանալով խճանկարային ոճից, որտեղ բոլոր ֆիգուրները տեղադրված են խճանկարի տեսքով։ Բեթղեհեմի փոխարեն հեղինակը սյուժեում նկարել է հլանդական գյուղական բնակավայր՝ ձմռան տեսարանով։ Ավելին, կոտորած իրականացնող զինվորները գերմանական վարձու լանդսկնեխտներն են, ովքեր Իսպանական Նիդերլանդներում իրականացրել են պատժիչ գործողություններ Ֆեռնանդո Ալբայի հրամանով։ Նկարի ամբողջ ողբերգական երանգը Բրեյգել Ավագը փոխանցել է ձիավորներին, ովքեր փակել են փախուստի բոլոր ուղիներն ու իրականացրել նախճիրը։

Երկար ժամանակ չիմանալով նկարի Ավետարանական սյուժեի մասին, սխալմամբ այն կոչում էին «Հարձակում գյուղում»։ 16-րդ դարի հայտնի քննադատ, գրող, նկարիչ Կարել վան Մանդերը նկարի մասին արտահայտվել է որպես «շատ կենդանի սյուժե, որտեղ գյուղացի ընտանիքը զինվորից խղճահարություն է հայցում, որը սպանում է իր երեխաներին»։

Սյուժե 
Մանուկների կոտորածը նկարագրված է միայն Մատթեոսի Ավետարանում։ Համաձայն Ավետարանական պատմության՝ նորածնին երկրպագության եկած մոգերը չկատարեցին Հուդայի թագավոր Հերովդես Մեծի խնդրանքը. չհայտնեցին նրան մանկան գտնվելու վայրի մասին։ Այդ մասին Հովսեփ Ֆլավիոսոսը հաստատում է, որ Հերովդեսը մահանում է «թագավորելով Անտիգոնեսի մահից երեսունչորս տարի հետո (Երուսաղեմի նվաճվելուց հետո) և հռոմեացիների կողմից 37 տարի թագավոր ճանաչվելուց հետո»։ Դա ցույց է տալիս, որ նրա մահվան թվականը մ. թ. ա. 2 թվականն է կամ մ. թ. ա. 1 թվականը։ Հետո ավետարանիչը վկայում է, որ կոտորածը կանխագուշակված է եղել Երեմիա մարգարեի կողմից։ Ավետարանական պատմության համաձայն՝ Հիսուսը փրկվում է Եգիպտոս փախչելու շնորհիվ։

Ծանոթագրություններ

Գրականություն 
 Pietro Allegretti, Brueghel, Skira, Milano 2003. ISBN 00-0001-088-X
 Christian Gräf – Die Winterbilder Pieter Bruegels des Älteren, Saarbrücken: VDM Verlag Dr. Müller  ISBN 978-3-639-12775-1

Արտաքին հղումներ 
 The Massacre of the Innocents (after Pieter Bruegel the elder), National Trust, at Upton House
 Massacre of the Innocents, Royal Collection
 Massacre of the Innocents 1565
 "The Massacre of the Innocents", The Great Picture Trail, broadcast on BBC Two on 17 June 2011
 A winter landscape with the Massacre of the Innocents, Sotheby's, 7 December 2005
 A Flemish village in winter with the Massacre of the Innocents, Sotheby's, 8 July 2009
 A winter landscape with the Massacre of the Innocents, Christie's, 3 July 2012
 Massacre of the Innocents, different composition by Pieter Brueghel the Younger, Royal Museums of Fine Arts of Belgium

1560 նկարներ
Պիտեր Բրեյգել Ավագի նկարներ
Նիդերլանդների արվեստ
Թագավորական հավաքածուի նկարներ
Նոր Կտակարանի սյուժեով նկարներ